Kò pẹ́ púpọ̀ lẹ́hìn eléiì’tí ó wo iwájú tí ó si rí àwọn obìnrin mejì ti wọn ń bá ojú ọna bọ̀ ti wọ́n si ń sọ̀rọ̀ti wọ́n ń rẹ́rìn-ín ti wọ́n ń pa atẹ́ẹ́ pó pó gẹ́gẹ́ bí àṣà ogunlọ́gọ̀ obìnrin. Àwọn obìnrin méjì yí da bi ẹni pe wọ́n tilẹ̀ fi ibẹ̀ ṣe ilé ni, ti wọ́n ń gbádùn nínú igbó ti wọ́n sí ń ṣe fáàrí bí ẹni pé wọ́n wà ni ààrin ìlú. Ọ̀kan nínú wọn pupa, ó tóbi, ó síngbọnlẹ̀, ó sí da bi ẹni tí ó ti wọ ilé ọkọ, ṣùgbọ́n èyí ekejì kò sanra púpọ̀ bẹ́ẹ̀ ni kò ga, ènìyàn dúdú ni, eyín rẹ̀ sì funfun bi àgbàdo àṣẹ̀ṣẹ̀yọ. Arẹwà ni àwọn méjéèjì. Ọ̀rọ̀ ẹnu wọn bá ti gbajúmọ̀ mu, bẹ́ẹ̀ ni ìrìn ẹsẹ̀ wọn dàbí ìrìn ẹsẹ̀ ènìyàn ti afẹ́ ayé ti sọ di réderède.
Ko pe pupo lehin eleii’ti o wo iwaju ti o si ri awon obinrin meji ti won n ba oju ona bo ti won si n soroti won n rerin-in ti won n pa atee po po gege bi asa ogunlogo obinrin. Awon obinrin meji yi da bi eni pe won tile fi ibe se ile ni, ti won n gbadun ninu igbo ti won si n se faari bi eni pe won wa ni aarin ilu. Okan ninu won pupa, o tobi, o singbonle, o si da bi eni ti o ti wo ile oko, sugbon eyi ekeji ko sanra pupo bee ni ko ga, eniyan dudu ni, eyin re si funfun bi agbado aseseyo. Arewa ni awon mejeeji. Oro enu won ba ti gbajumo mu, bee ni irin ese won dabi irin ese eniyan ti afe aye ti so di rederede.